cyanic-selkie/wikianc huggingface dataset:
தமிழ்நாடு பள்ளிக் கல்வி
அரசு பள்ளிகள்
தமிழ்நாடு அரசின் நேரடி கட்டுப்பாட்டில் அல்லது அரசின் உள்ளாட்சி அமைப்புகளான மாநகராட்சி, நகராட்சி , ஊராட்சி ஒன்றியங்கள் போன்றவற்றின் கீழாக அல்லது பிற அரசுத் துறைகளின் கீழ் உள்ள நிர்வாக அமைப்புகளின் கீழ் செயல்படுத்தப்படும் பள்ளிகள் அரசு பள்ளிகள் எனப்படுகின்றன.
அரசு உதவி பெறும் பள்ளிகள்
தனியார் அறக்கட்டளைகள், சங்கங்கள் போன்றவற்றின் நிர்வாகத்தில் அரசின் கட்டுப்பாடுகளின் கீழ் செயல்படுத்தப்படும் சில பள்ளிகளின் ஆசிரியர் மற்றும் அலுவலர்களுக்கு, அரசு பள்ளிகளில் பணிபுரிபவர்களுக்கு இணையாக சம்பளம் மற்றும் உதவிகள் அரசால் அளிக்கப்படுகின்றன. இந்தப் பள்ளிகள் அரசு உதவி பெறும் பள்ளிகள் என்றழைக்கப்படுகின்றன.
சுயநிதிப் பள்ளிகள்
தனியார் அறக்கட்டளைகள், சங்கங்கள் போன்றவற்றின் முழுமையான நிர்வாகத்தில் நடத்தப்படும் பள்ளிகள் “சுயநிதிப் பள்ளிகள்” என்றழைக்கப்படுகின்றன. இந்தப் பள்ளிகளில் படிக்கும் மாணவர்களிடம் தமிழக் அரசு ஆண்டுதோறும் அறிவிக்கும் கட்டணத்தை வசூலித்துக் கொண்டும், அப்பள்ளியினை சுற்றியுள்ள பகுதிகளில் வசிக்கும் பின் தங்கியுள்ள மாணவர்களூக்கு இப்ப்ள்ளிகளில் விண்ணப்பித்தால் அவர்களுக்கு 25% ஒதுக்கீட்டின் படி ஆர்.டி.இ. கட்டாயகல்வி விதியின்படி தங்கள் பள்ளியில் இலவசமாக சேர்த்துக்கொள்ள வேண்டும்
இதனையும் காண்க
பகுப்பு:தமிழ்நாட்டில் கல்வி
குரு ராம் தாஸ்
குரு ராம் தாஸ் (1534-1581) நான்காம் சீக்கிய மதகுரு ஆவார்.
குரு ராம் தாஸ் லாகூரில் 1534ஆம் ஆண்டு பிறந்தார். 1574ஆம் ஆண்டு சீக்கிய மதகுருவானார். இவர் புனித நகரான அமிர்தசரஸ் மற்றும் ஹர்மந்திர் சாஹிப் அல்லது தர்பார் சாஹிப் அல்லது பொற்கோவிலைத் தோற்றுவித்தார். இது சீக்கிய மக்களின் ஒரு முக்கிய கலாச்சார மையமாகும்.
பகுப்பு:சீக்கிய குருக்கள் பகுப்பு:1534 பிறப்புகள் பகுப்பு:1581 இறப்புகள்
குன்றக்குடி
குன்றக்குடி தமிழ்நாட்டில் சிவகங்கை மாவட்டத்தில் காரைக்குடி நகராட்சியின் அருகில் உள்ளது. இவ்வூர் மிகவும் புகழ் பெற்ற கோயில் தலங்களில் ஒன்றாகும். திருவண்ணாமலை ஆதீனம் இவ்வூரில் அமைந்துள்ளது. இதன் 45ஆவது மகாசந்நிதானமாகிய தவத்திரு குன்றக்குடி அடிகளார் இவ்வூருக்கு மிகவும் பெருமை சேர்த்தார். கிராம வளர்ச்சித் திட்டங்களில் பெரும் ஆர்வம் காட்டிய இவர்தம் பணிகள் மத்திய அரசினரால் குன்றக்குடி மாதிரித் திட்டம் என்னும் பெயரில் இந்தியாவெங்கிலும் அறிமுகப்படுத்தப்பட்டது.
குன்றக்குடியில் முருகன் கோயிலும் மற்றும் குடைவரை கோயிலும் அமைந்துள்ளது.
பொ.ஊ. 17ஆம் நூற்றாண்டில் சிவகங்கை தளவாய் தாண்டவராய பிள்ளை இக் கோவிலை சீரமைத்து கோவில் அருகில் வையாபுரி எனும் குளத்தையும் நந்தவனத்தையும் அமைத்தார் மேலும் வேத பாடசாலையும் அமைத்துக்கொடுத்தார்.
புகழ் பெற்ற வயலின் இசைக் கலைஞர் குன்னக்குடி வைத்தியநாதன் பிறந்த ஊர் இது.
வெளி இணைப்புகள்
பகுப்பு:சிவகங்கை மாவட்டத்திலுள்ள கிராமங்கள்
மியாவாக்கி காடு வளர்ப்பு
மியாவாக்கி மரம் வளா்ப்பு முறை என்பது ஜப்பானைச் சோ்ந்த யோகோஹாமா பல்கலைக்கழகத்தில் பணியாற்றும் தாவரவியலாளா் அகிரா மியாவாக்கி கண்டுபிடித்த முறையாகும்.அதனால், இவரது பெயரில் அவரது மரம் வளர்ப்பு முறைக்கு ‘மியாவாக்கி’ என்று பெயிரிடப்பட்டுள்ளது. இடைவெளி இல்லா அடா்காடு என்ற தத்துவப்படி, இந்த முறையில் ஆழமான குழி தோண்டி அதில் மக்கும் குப்பைகளைக் கொட்டி நெருக்கமான முறையில் குறைந்த இடத்தில் அதிக எண்ணிக்கையில் மரக்கன்றுகளை நடும் முறைக்கு 'மியாவாக்கி' என்று பெயர். உலகம் முழுவதும் மியாவாக்கி முறையில் காடுகளை உருவாக்கும் முறை வேகமாக வளர்ந்து வருகிறது. தற்போது தமிழகத்திலும் மியாவாக்கி முறை பிரபலமாகி வருகிறது.
மேற்கோள்கள்
பகுப்பு:காடுகள் பகுப்பு:நில மேலாண்மை
ரஞ்சீத் ரஞ்சன்
பதவிகள்
சுபவுல் மக்களவைத் தொகுதியில் போட்டியிட்டு, 2004-ஆம் ஆண்டில் தொடங்கிய பதினான்காவது மக்களவையிலும், 2014-ஆம் ஆண்டு தொடங்கிய பதினாறாவது மக்களவையிலும் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:1974 பிறப்புகள் பகுப்பு:14வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:பீகார் அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
ஐம்பெருங் காப்பியங்கள்
முற்காலத்தில் தமிழில் எழுதப்பட்ட சிலப்பதிகாரம், மணிமேகலை, குண்டலகேசி, வளையாபதி, சீவக சிந்தாமணி என்னும் காப்பியங்கள் ஒருங்கே ஐம்பெருங் காப்பியங்கள் என அறியப்படுகின்றன. இவற்றுள் சிலப்பதிகாரமும் மணிமேகலையும் சங்கம் மருவிய காலத்திலேயே தோன்றியவை. ஏனையவை சோழர் காலத்தில் தோன்றியவையாகும்.
தமிழில் தோன்றியுள்ள காப்பியங்களுள் சிலப்பதிகாரம், மணிமேகலை மற்றும் பெரியபுராணம் மட்டுமே தமிழ்நாட்டுக் கதைகளை மூலக் கருவாகக் கொண்டு இயற்றப்பட்டுள்ளன. மற்றவைகள் சமசுகிருதம், பிராகிருதம் ஆகிய மொழிகளின் தழுவல்களாகவோ அல்லது தமிழாக்கங்களாகவோ உள்ளன.
அணிகலப் பெயர்கள்
இந்த நூலின் பெயர்கள் அணிகலன்களின் பெயரால் அமைந்துள்ளன. 1:சிலப்பதிகாரம் - சிலம்பு என்பது மகளிர் அணியும் காலணி - கண்ணகியின் சிலம்பால் அதிகரித்த வரலாறு 2:மணிமேகலை - ஆடை நழுவாமலிருக்க மகளிர் இடுப்பில் அணியும் அணி - இத்தொடர் அன்மொழித்தொகையாக அதனை அணிந்த பெண்ணை உணர்த்தும். இந்தப் பெயர் இடப்பட்ட பெண்ணின் வரலாறு. 3:குண்டலகேசி - குண்டலம் என்பது மகளிர் அணியும் காதுவளையம். - குண்டலமும் கூந்தல் அழகும் கொண்டவள் குண்டலகேசி - குண்டலகேசி என்பவளின் வரலாற்றை கூறும் நூல். 4:வளையாபதி - வளையல் அணிந்த பெண் வளையாபதி - வளையாபதியின் வரலாறு கூறும் நூல். 5:சீவகசிந்தாமணி - சிந்தாமணி என்பது அரசன் முடியில் (கிரீடத்தில்) பதிக்கப்படும் மணிக்கல். - சீவகனை மணிமுடியாக்கி எழுதப்பட்ட வரலாறு
சிலப்பதிகாரம்
சிலப்பதிகாரம் சேர நாட்டவரான இளங்கோ அடிகளால், கி.பி. இரண்டாம் நூற்றாண்டளவில் எழுதப்பட்டது. சோழ நாட்டின் தலை நகரமாக விளங்கிய பூம்புகாரைச் சேர்ந்த கோவலன் என்னும் வணிகன் மற்றும், அவனது மனைவியாகிய கண்ணகி ஆகியோரது கதையைக் கூறுவதே இக்காப்பியமாகும். கோவலனுடன் தொடர்பு கொள்கின்ற நடன மாதான மாதவி, இன்னொரு முக்கிய கதாபாத்திரம் ஆகும்.
மணிமேகலை
மணிமேகலை, ஐம்பெரும் காப்பியங்களுள் ஒன்று. இதனை இயற்றியவர் சீத்தலைச் சாத்தனார்.மணிமேகலையின் கதைக்களன், கதை மாந்தர், கதை நடக்கும் காலம் ஆகியவை  சிலப்பதிகாரத்தை ஒத்து இருப்பதால், மணிமேகலையும் சிலப்பதிகாரமும்   இரட்டைக் காப்பியங்கள் என்று அழைக்கப்படுகின்றன. இக்காப்பியத்தின் நாயகி மணிமேகலை, சிலப்பதிகாரத்தில் வரும் மாதவியின் மகளாவாள். கோவலன் மற்றும் கண்ணகியின் சோக மறைவிற்குப் பிறகு, மாதவி பொது வாழ்விலிருந்தும் கலைப் பணியிலிருந்தும் தன்னை விடுவித்துக் கொண்டாள். தான் கடந்த காலத்தில் வாழ்ந்த முறையையும் நினைவுகளையும் மாற்ற நினைத்த மாதவி, அவற்றின் சுவடுகளும், உலக சுகங்களும் இன்றி மணிமேகலையை வளர்க்க எண்ணி, புத்த சமய மடம் ஒன்றில், அவளைச் சேர்த்து வளர்த்தாள்.
அவள் வாழ்ந்து வந்த நாட்டு இளவரசன், மணிமேகலையின் மேல் காதல் கொள்ளவே, அவனிடமிருந்து விடுபட்டு மணிபல்லவத் தீவுக்குச் சென்று புத்த சமயத் துறவியானாள். அங்கு அவளுக்கு, பசிப்பிணி போக்கும் 'அட்சய பாத்திரம்' கிடைத்தது. அன்று முதல் மக்களின் பசியைப் போக்குவதையே தன் கடமையாகக் கொண்டு வாழ்ந்த மணிமேகலை, அவள் மறைவிற்கு பின் தெய்வமாகப் போற்றப்பட்டாள்.
இக் காப்பியத்தில் இருந்து சில வரிகள்:
வளையாபதி
தமிழில் ஐம்பெருங் காப்பியங்கள் என அழைக்கப்படும் ஐந்து நூல்களுள் ஒன்றாக விளங்குவது வளையாபதி. ஒன்பதாம் நூற்றாண்டைச் சேர்ந்ததாகக் கருதப்படும் இது, சமண சமயம் சார்ந்த ஒரு நூல். இதனை எழுதியவர் யாரென்பதும் அறியப்படவில்லை. இந்நூல் தற்காலத்தில் முழுமையாகக் கிடைக்கவில்லை. இந்நூலுக்குரிய 72 பாடல்கள் மட்டுமே கண்டெடுக்கப்பட்டுப் புதிப்பிக்கப் பட்டுள்ளன. இக்காப்பியத்தின் கதைப் பொருள் பற்றி ஊகங்கள் நிலவினாலும், கிடைத்துள்ள பாடல்களைக் கொண்டு இக்காப்பியத்தின் கதை இன்னதுதான் எனக் கூறமுடியாதுள்ளது.
கிடைத்துள்ள பாடல்களைக் கொண்டு, இக்காப்பியம் இலக்கியச் சுவையும் பொருட் செறிவும் கொண்ட பாடல்களால் அமைந்தது என்பதைக் கூறமுடியும். திருக்குறள், குறுந்தொகை போன்ற சங்க இலக்கியங்களிலிருந்து, கருத்துக்களை மட்டுமன்றிச் சொற்றொடர்களையும் கூட வளையாபதி ஆசிரியர் எடுத்துப் பயன்படுத்தியுள்ளமை, கிடைக்கும் பாடல்களை அவதானிக்கும் போது தெரிகின்றது.
சீவக சிந்தாமணி
திருத்தக்க தேவர் என்ற சமணப் புலவர் இயற்றியுள்ள 'சீவக சிந்தாமணி', தமிழ் இலக்கியத்திலுள்ள மகா காப்பியங்களுள் - ஐம்பெரும் காப்பியங்களுள் தலை சிறந்ததாக மதிக்கப்படுகிறது. இது வாதீபசிம்பனின், 'சத்திர சூடாமணி'யைப் பின்பற்றியது; அந்த மூல நூலோ, கி.பி. 898 இல் குணபத்திரன் எழுதிய 'உத்தரபுராண'த்தை அடிப்படையாகக் கொண்டது. எனவே, சீவக சிந்தாமணி பத்தாம் நூற்றாண்டில் இயற்றப்பட்டிருக்க வேண்டும். சிந்தாமணியைத் தந்த ஆசிரியர், சோழ வம்சத்தில் பிறந்தவர் என்று நச்சினார்க்கினியர் சொல்கிறார். சமண புராணங்களில் தொன்று தொட்டு நிலவிவரும் கதைகளை சனரஞ்சகமாகவும், இனக்கவர்ச்சியுடனும், கற்பனையுடனும் தமிழில் எழுத, திருத்தக்க தேவர் விரும்பினார்; அம்முயற்சியில் அவர் வெற்றிகண்டார் என்பதும் உண்மை.
நமக்கு இப்போது கிடைத்திருக்கும் சீவக சிந்தாமணி செய்யுட்கள் ஒவ்வொன்றும், நான்கு வரிகள் கொண்ட 3,141 செய்யுட்கள் உடையன. ஆசிரியர், 2,700 செய்யுட்களையே செய்தார் என்று அறியப்படுகிறது. ஏனைய 445 செய்யுட்களில், சில, அவருடைய குருவாலும், வேறு சில, வேறு யாரோ ஒருவராலும் எழுதப்பட்டவை. இரண்டு செய்யுட்களை, 'இவை குருவால் எழுதப்பட்டவை' என்று உரையாசிரியர் சுட்டிக்காட்டியிருக்கிறார். ஏனைய செய்யுட்களை யார் எழுதியது என்ற விவரம் இல்லை. பெரிய புராணம் எழுதப்பட, சீவக சிந்தாமணி நேரடியாகக் காரணமாக இல்லை; ஆனாலும், சீவக சிந்தாமணி, அதற்கு தூண்டுகோலாக இருந்திருக்கும் என்று அறியப்படுகிறது.
மேற்கோள்கள்
பகுப்பு:தமிழ்நாட்டு பண்பாட்டு வரலாறு
பந்தாட்டம் (திரைப்படம்)
பந்தாட்டம் 1974 ஆம் ஆண்டு வெளிவந்த தமிழ்த் திரைப்படமாகும். எம். லக்ஸ்மனன் இயக்கத்தில் வெளிவந்த இத்திரைப்படத்தில் ஜெய்சங்கர், மனோரமா மற்றும் பலரும் நடித்துள்ளனர்.
மேற்கோள்கள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள்
கிரிஸ் பால்டெர்ஸ்டோன்
கிரிஸ் பால்டெர்ஸ்டோன் (Chris Balderstone, பிறப்பு: நவம்பர் 16 1940, இறப்பு: மார்ச்சு 6 2000) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 390 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1976ல் பிரதிநிதித்துவப் படுத்தியுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1940 பிறப்புகள் பகுப்பு:2000 இறப்புகள் பகுப்பு:யார்க்சையர் துடுப்பாட்டக்காரர்கள்
புதுப்பட்டிணம் ஊராட்சி
புதுப்பட்டிணம் ஊராட்சி (Pudupattinam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 20901 ஆகும். இவர்களில் பெண்கள் 10303 பேரும் ஆண்கள் 10598 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரசந்தா சந்திரா மகாலனோபிசு
பிரசந்தா சந்திர மகாலனோபிசு வேத்தியக் குமுகப் பேராளர்(FRS) (Prasanta Chandra Mahalanobis) (প্রশান্ত চন্দ্র মহলানবিস) (29 சூன் 1893 – 28 சூன் 1972) ஓர் இந்திய அறிவியலாளரும் பயன்முக புள்ளியியல் அறிஞரும் ஆவார். மகாலனோபிசுத் தொலைவு என்னும் இவருடைய புள்ளியியல் அளவீடு ஒன்றுக்காக இவர் அறியப்படுகின்றார். இந்தியாவில் மாந்த உடலிய அளவீடுகளுக்கு முன்னணியான பங்களிப்புகள் செய்தவர். இந்தியப் புள்ளியியல் கழகத்தை இவர் நிறுவியதற்காகவும், பெரிய அளவில் கருத்துக் கணிப்பு செய்வதற்கான முறைகள் வகுத்ததற்கும் இவர் அறியப்படுகின்றார்
குடும்பம் மற்றும் படிப்பு
அவரது குடும்பம் பங்களாதேசில் உள்ள பிக்ராம்பூரை சேர்ந்ததாக் இருந்தது. அவர் சமுதாய சீர்திருத்தவாதிகள் மற்றும் அறிவாற்றல் மிகுந்தவர்கள் உள்ள சூழலில் வளர்ந்தார். அவரது ஆரம்பகால கல்வியை கல்கட்டாவில் உள்ள பிராமோ ஆண்கள் பள்ளியில் பயின்றார். அவர் பிரிசிடென்சி கல்லூரியில் சேர்ந்து இயற்பியலை சிறப்பு பாடமாக எடுத்து பி.எஸ்.சி. எனும் இளம் கலை பட்டம் பெற்றார். அதன் பின் 1913 –ல் மேற்படிப்பிற்காக இங்கிலாந்து சென்ற அவர், அங்கு இந்தியாவின் மிகவும் புகழ்பெற்ற எஸ்.இராமானுஜத்துலன் தொடர்பு ஏற்படுத்திக்கொண்டார்.
பெற்ற விருதுகள்
மகாலனோபிஸ்ஸிருக்கு, நம் நாட்டின் இரண்டாவது உயரிய விருதான உயர்ந்த குடிமகன் என்ற விருதினை பாரதி பல்கழைகழகம் அவருக்கு அளித்து கெளரவப்படுத்தியது. புள்ளியியல் அறிவியியல் துறையில் மத்தான பங்களிப்பிற்காக பத்ம விபூசன் என்ற விருதையும் வழங்கியது இந்திய அரசாங்கம்.
இறுதி காலம்
மகாலனோபிஸ் அவர்கள் தனது 78-ம் வயதில் ஜூன் 28, 1972 ஆம் ஆண்டு மறைந்தார். அந்த வயதிலும் தனது ஆராய்ச்சிகளை தொடர்ந்தார் மற்றும் தன்னுடைய கடமைகள் அனைத்தையும் சரிவர செய்தார். அவரது பிறந்த தினமான ஜூன் 29 – ஐ நமது அரசாங்கம் 2006 – ல் தேசிய புள்ளியியல் தினமாக அறிவித்தது.
மேற்கோள்கள்
பகுப்பு:இந்திய அறிவியலாளர்கள் பகுப்பு:சாதனையாளர்கள் பகுப்பு:இந்தியக் கணிதவியலாளர்கள் பகுப்பு:1893 பிறப்புகள் பகுப்பு:1972 இறப்புகள் பகுப்பு:கொல்கத்தா நபர்கள்
பை மாறிலியை விட 22/7 அதிகம் என்பதற்கான நிறுவல்
பை மாறிலியை விட 22/7 அதிகம் என்பதற்கான நிறுவல் (ஆங்கிலம்: Proof that 22/7 exceeds \pi) இங்கே வழங்கப்பட்டுள்ளது. கணித்தலை இலகுவாக்குவதற்காகப் பை என்ற கணித மாறிலியின் பெறுமானத்திற்குப் பதிலாக 22/7 என்ற பெறுமானம் பொதுவாகப் பயன்படுத்தப்படுகின்றது. ஆனாலும் 22/7 என்பது பை மாறிலியை விட அதிகமானது.
பை என்பது அண்ணளவாக 3.14159 ஆகும். ஆகவே \pi < 22/7 ஆகும். ஏனெனில், 22/7 என்பதன் பெறுமானம் அண்ணளவாக 3.142857 ஆகும். \pi என்பது அண்ணளவாக 3.14159 என்பதைக் காட்டுவதை விட இங்கே குறிப்பிட்டுள்ள முறை மூலம் \pi < 22/7 எனக் காட்டுவதற்குக் குறைவான வேலை போதும்.
பின்னணி
\pi என்பதற்கான பொதுவான தசம அண்ணளவாக்கமாக 22/7 என்பது பயன்படுத்தப்பட்டு வருகின்றது. ஆனாலும் 22/7 என்பது \piஐ விட அதிகமாகும். இதனை அவ்விரு எண்களின் தசமப் பெறுமானங்களைப் பார்ப்பதன் மூலம் அறிந்து கொள்ளலாம்.
22/7 என்ற அண்ணளவாக்கத்தை \pi என்பதற்குப் பதிலாகப் பயன்படுத்தியதற்கான எழுத்து மூலமான ஆதாரம் கிறிஸ்துவுக்கு முன் மூன்றாம் நூற்றாண்டில் ஆக்கிமிடீசால் எழுதப்பட்டுள்ளது. அவருடைய நிறுவலில் 22/7 எனும் பெறுமானமானது 96 பக்கங்களையுடைய ஒழுங்கான வட்டப் பல்கோணியின் சுற்றளவுக்கும் வட்டத்தின் விட்டத்துக்கும் இடையிலான விகிதத்தை விட அதிகம் எனக் காட்டப்பட்டுள்ளது. பைக்கான 355/113 என்ற இன்னுமோர் அண்ணளவாக்கம் மேலும் துல்லியமானதாகும். ஆனாலும் துல்லியம் குறைவான 22/7 என்ற அண்ணளவாக்கமே அதிகம் பயன்படுத்தப்பட்டு வருகின்றது.
நிறுவல்
இதற்கான நிறுவலைப் பின்வருமாறு குறிப்பிடலாம்.
ஆகவே, 22/7 > \pi
மேற்கோள்கள்
பகுப்பு:கணித நிறுவல்கள்
மத்திய தகவல் ஆணையம்
மத்திய தகவல் ஆணையம் (Central Information Commission) இந்திய அரசால் அரசிதழ் அறிக்கை மூலம் அமைக்கப்பட்ட அரசமைப்பாகும். இதில் குடியரசுத் தலைவரால் நியமிக்கப்பட்ட முதன்மை தகவல் ஆணையரும் ஏனைய பத்து தகவல் ஆணையர்களும் பதவி வகிக்கின்றனர்.இந்த ஆணையத்தின் நோக்கம் குடிமக்கள் தகவல் பெறும் உரிமைச் சட்டம், 2005 கீழ் எந்த அரசு அமைப்பிடமிருந்தாவது தகவல் பெறுவதில் தடங்கல் இருந்தால் அதனைக் களைவது ஆகும். இந்த அமைப்பைப் போன்றே ஒவ்வொரு மாநிலத்திலும் அம்மாநில ஆளுநரால் மாநில தகவல் முதன்மை ஆணையரும் பத்து மாநில தகவல் ஆணையர்களும் நியமிக்கப்பட்டுள்ளனர். இது மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் செயல்படுகிறது.
மேக்ரோபோடசு
மேக்ரோபோடசு (Macropodus) என்பது கிழக்காசியாவில் உள்ள நன்னீர் வாழ்விடங்களைப் பூர்வீகமாகக் கொண்ட சிறிய மற்றும் நடுத்தர அளவிலான மீன் பேரினமாகும். இப்பேரினத்தினைச் சார்ந்த பெரும்பாலான சிற்றினங்கள் தெற்கு சீனா (ஆங்காங் மற்றும் தைவான் உட்பட) மற்றும் வியட்நாம் ஆகிய நாடுகளில் மட்டுமே காணப்படுகின்றன. ஆனால் ''மே. ஒபெர்குலரிசு'' வடக்கே யாங்சி ஆற்றுப் படுகை வரை காணப்படுகிறது. மேலும் ''மே. ஒசெல்லடசு'' வடக்கே அமுர் ஆறு வரை காணப்படுகிறது. இதே போல் சப்பான் மற்றும் கொரியாவிலும் பரவிக்காணப்படுகிறது. சீனாவில், இவை பெரும்பாலும் நீர்காட்சி சண்டைகளில் பயன்படுத்தப்படுகின்றன. இவை பேட்டா பேரினத்துடன் ஒத்திருப்பதால் சீன பேட்டா என்று அழைக்கப்படுகின்றன. இப்பேரினத்தில் உள்ள சில சிற்றினங்கள் மீன்வள வர்த்தகத்தில் தொடர்ந்து காணப்படுகின்றன. மேலும் ''மே. ஒபெர்குலரிசு'' இதன் சொந்த வரம்பிற்கு வெளியே உள்ள பகுதிகளில் அறிமுகப்படுத்தப்பட்டுள்ளது.
சிற்றினங்கள்
2014ஆம் ஆண்டு நிலவரப்படி, இந்த பேரினத்தில் கீழ்க்கண்ட அங்கீகரிக்கப்பட்ட சிற்றினங்கள் உள்ளன.
மேற்கோள்கள்
பகுப்பு:மீன் பேரினங்கள்
கொட்டாக்குளம்
கொட்டாகுளம் மேற்கு தொடர்ச்சி மலை அடிவாரத்தில் அமைந்துள்ள அழகிய கிராமம். இங்கு வயல்வெளிகள், தென்னந்தோப்புகள், மாந்தோப்புக்கள் அதிகமாக உள்ளன. தென்காசியில் இருந்து 5 கிலோமீட்டர், குற்றாலத்தில் இருந்து 4 கிலோமீட்டர், செங்கோட்டையில் இருந்து 3 கிலோமீட்டர். இந்த 3 நகரங்களுக்கு நடுவில் அமைந்துள்ளது இந்த கிராமம். திருநெல்வேலியை மாவட்டதில்  செங்கோட்டை தாலுகாவில் அமைந்துள்ளது.
இந்த கிராமத்திருக்கு மற்றொறு பெயர் உண்டு அது சுமைதீர்ந்தபுரம். இந்த பெயர் வர காரனம் இங்கு சாலை பகுதியில் பயணிகள் உட்காருவதற்கு ஆங்காங்கு கற்களால் ஆன இருக்கைகள் வைக்க பட்டிருக்கும். அந்த காலத்தில் நடந்து செல்லும் பயணிகள் இந்த கற்களில் அமர்ந்து செல்வர். அவர்களின் சுமையை குறைத்த காரணத்தினால் இதற்கு இந்த பெயர் வந்தது. (கர்ப்பிணி பெண்கள் தங்கள் குழந்தை சுக பிரசவமாக பிறப்பதற்காக இக்கல் வைக்க பட்டதாக கூறுவார்கள்) 	கொட்டாகுளம், வல்லம் கிராமத்தின் ஒரு பகுதியையும் சேர்த்து சுமைதீர்ந்தபுரம் என்ற ஊராட்சியாக இருந்து வருகிறது. மேலும் 6 வார்டுகள் உள்ளன. இவ்வூராட்சியின் தலைமையிடமாக கொட்டாகுளம் இருந்து வருகிறுது. இங்குதான் ஊராட்சி அலுவலகம், நுகர்வோர் அங்காடி, நூலகம், அஞ்சல் அலுவலகம், சமுதாய நல கூடம் ஆகியவை இருந்து வருகிறது. கிராம நிர்வாக அலுவலகம் வாஞ்சி நகரில் அமைந்துள்ளது. கொட்டாகுளத்தில் மேற்கு தொடர்ச்சி மலையில் உருவாகும் சிற்றாறு இந்த கிராமத்தின் வழியாக பாய்கிறது. இங்கு ஒரு சிறிய அணைகட்டு அமைந்துள்ளது. இந்த ஆற்றின் பகுதிகள் வண்ணாந்துறை, பூசதுறை  என்ற பெயரால் மக்களால் அழைக்க படுகிறது. மேலும் இங்கு இரண்டு குளங்கள் உள்ளன அவை மேல குளம், கீழ குளம். இதில் மேல குளம் ஊரின் வடக்கு திசையில் உள்ளது. கீழ குளம் திருமங்கலம்-கொல்லம் தேசிய நெடுஞ்சாலையில் அருகே உள்ளது.
இங்கு பல கோவில்கள் அமைந்துள்ளன. அவை இரண்டு சிற்றாற்று வீரியம்மன் திருக்கோவில்கள், இசக்கியம்மன் திருக்கோவில், இரண்டு பிள்ளையார் கோவில்கள், சுடலை மாடசாமி திருக்கோவில , இரண்டு காளியம்மன் திருக்கோவில்கள் , ஆற்றோரத்தில் அமைந்துள்ள சீவலப்பேரி சுடலை மாடசாமி திருக்கோவில், மேலும் பேருந்து நிறுத்தம்  அருகே அமைந்துள்ள மற்றொறு சீவலப்பேரி சுடலை மாடசாமி திருக்கோவில், கிருஷ்ணன் திருக்கோவில் ஆகியவை இங்குள்ள கோவில்களாகும். மேலும் இங்கு கிருஸ்தவ ஆர்.சி.தேவாலயமும் உள்ளது. கீழ குளக்கரையில் ஒரு மசூதியும் அமைந்துள்ளது. இங்குள்ள கோவில்கள் ஒவ்வொன்றும் ஓவ்வொரு சமுதாயத்தை சார்ந்த கோவில்களாக உள்ளன. இங்குள்ள இசக்கியம்மன் திருக்கோவில் மிக பிரசித்தி பெற்றது. பல்வேறு மாவட்டங்களில் இருந்தும் அம்மனை இங்கு வந்து வழிபாடுகிறார்கள். இவ்வூரில் சிற்றாற்று வீரியம்மனுக்கு நடைபெறும் திருவிழாவில் வெள்ளாளர்(பிள்ளை), தேவர் மண்டகபொடி சிறப்பாக இருக்கும். இவ்வூரில் அம்மன் பெயரில் பலருக்கு, பெயர்  வைக்கின்றனர்  எ.கா இசக்கிமுத்து, இசக்கியம்மாள்.
இங்கு இந்துக்கள் அதிக அளவு வசிக்கிறார்கள். அதற்கு அடுத்தாக கிருஸ்தவர்கள் இருகிறார்கள். இந்த இரண்டு மதத்தினர் மட்டும் இங்கு அதிக அளவு உள்ளனர். மேலும் இங்கு வெள்ளாளர்(பிள்ளை),தேவர்(மறவர்), சேனைத்தலைவர், யாதவர், நாடார், மற்றும் தலித் சமுதாய மக்கள் வசித்து வருகின்றார்கள். கிறிஸ்தவர்களில் ஆர்.சி. பிரிவை சார்ந்த மக்கள் வசித்து வருகின்றார்கள். இங்கு குஜராத்திகளும் சிலர் வசித்து வருகின்றனர். இங்கு மக்கள் அணைத்து இந்து பண்டிகைகளையும் சிறப்பாக கொண்டாடுவார்கள். குறிப்பாக தீவாளி,பொங்கல் பண்டிகைகளை நன்றாக கொண்டாடுவார்கள். விநாயகர் சதுர்த்தி பண்டிகைக்கு சிலை வைத்து வழிபடுவார்கள். கோவில் திருவிழா பல்வேறு சமுதாய மக்களால் நடத்த படுகிண்றது. திருவிழாவின் பொழுது இங்கிருந்து வெளியே சென்று வெளியூர்களில் வசிப்பவர்கள் திருவிழாவிற்கு வந்துவிடுவார்கள். இங்கு நடைபெறும் திருமணங்கள் பெரும்பாலும், இலஞ்சி குமரர் கோவிலிலும், பிரானூர்-பார்டர் கிருஷ்ணபவன் திருமண மண்டபத்திலும் நடைபெறுகிறது. சில சமுதாயத்தினர் திருமணம் காளியம்மன் திருமண மண்டபத்திலும் நடை பெருகின்றது. மேலும் இங்குள்ள சமுதாய நல கூடத்திலும் சுப நிகழ்ச்சிகள் நடைபெறுகின்றன. இங்குள்ள மக்கள் மத, சாதி வேற்றுமைகளை கடந்து ஒற்றுமையாக தற்பொழுது வாழ்ந்து வருங்கின்றனர். கடந்த காலங்களில் (2000-2003) இங்கு ஜாதி மோதல்கள் நடந்துள்ளன. ஆனால் தற்பொழுது இல்லை. இங்கு சில சமுதாய மக்கள் அவர்களுக்கென்று தனி சமுதாய அமைப்புகளை ஏற்படுத்தி ஒற்றுமையாக வாழ்ந்து வருங்கின்றனர்.
இங்குள்ள முக்கிய தெருக்களாக பிள்ளையார் கோவில் தெரு, நாடார் தெரு, சுடலைமாடசாமி கோவில் தெரு, காளியம்மன் கோவில் தெரு, ஆர். சி. காலனி ஆகியவை உள்ளன. கொட்டாகுளத்தில் இரண்டு பள்ளிகள் உள்ளன. ஒன்று ஆர். சி துவக்கபள்ளி. இங்குள்ள மக்களில் அதிகம் பேர் இங்கு பயின்றவர்களாக உள்ளனர். இப்பள்ளிதான் ஆரம்பகாலத்தில் இருந்து இங்கு அமைந்துள்ளது. இங்கு பயின்ற மாணவர்கள் தற்பொழுது மருத்துவராகவும், பொறியாளராகவும் , அரசியல்வாதியாகவும் உள்ளனர். மற்றொறு துவக்க பள்ளியாக பீஷ்மா துவக்க பள்ளியும்  இங்கு அமைந்துள்ளது. மேலும் இங்கு அரசால் இயக்க படும் குழந்தைகளுக்கான சத்துணவு கூடமும் அமைந்துள்ளது. இங்கு ஐந்து வயதிற்குட்பட்ட ஏழை குழந்தைகளுக்கு சத்துள்ள உணவு வழங்கபடுகின்றது.
இங்குள்ளவர்களுக்கு பிரதான தொழிலாக விவசாயம் இருக்கிறது. மற்றொறு முக்கிய தொழிலாக மரஅறுவை மில்களில் வேலை பார்த்தல் இருக்கிறது. இங்கு மர அறுவை மில்கள் உள்ளன. அவற்றில் பல குஜராத்திகளால் இயக்க பட்டு வருகின்றது. இங்குள்ள பெண்களில் அதிகமானோர் பீடி சுற்றுகிறார்கள். பீடி சுற்றுதல் திருநெல்வேலி மாவட்டத்தில் உள்ள தொழிலாகும். மாடு மேய்த்தல் தொழிலும் இங்கு இருக்கிறது. மத்திய அரசாங்கத்தால் செயல்படுத்தப்படும் திட்டமான ஊரக வேலைவாய்ப்புதிட்டத்தின் கீழ் அதிக அளவு மக்கள் வேலை பார்க்கின்றனர். மேலும் இங்குள்ள மக்கள் கேரளா மற்றும் பம்பாய்க்கு தொழிலாளர்களாக சென்று வேலை செய்கிறார்கள்.
இங்கு நன்செய் மற்றும் புன்செய் நிலங்கள் உள்ளன. திருமங்கலம்-கொல்லம் நெடுஞ்சாலைக்கு வலது புறம் நன்செய் நிலமாக ( வயல்வெளிகளாகவும், தென்னந்தோப்புகளாகவும்) இடது புறம் புன்செய் நிலமாக ( விளங்காடு, தென்னதோப்பு ) உள்ளது. தற்பொழுது விளங்காடு அளிக்கபட்டு முற்றிலுமாக குடியிருப்புகளாக மாறி விட்டன. சிற்றாற்று வீரியம்மன் திருக்கோவிலுக்கு இடது புறம் உள்ள வயல்வெளிகளும் தற்பொழுது குடியுருப்பு நிலங்களாக மாறி வருகின்றது. இங்கு மேல பேருந்துநிறுத்தம், கீழ பேருந்துநிறுத்தம் என இரண்டு பேருந்து நிறுத்தங்கள் அமைந்துள்ளன. கொல்லம்-திருமங்கலம் சாலையில் கிராமம் அமைந்துள்ளதால் 24 மணி நேரமும் பேருந்து வசதி உள்ளது. இந்த வழித்தடத்தில் செல்லும் சில நகர பேருந்துகள் SAT, 11, 11a, 11b, 20. வெளியூர்களுக்கு செல்ல வேண்டுமென்றால் தென்காசி சென்று அங்கிருந்து மாறி செல்லலாம். இக்கிராமம் மேற்குதொடர்ச்சி மலையடிவாரத்தில் அமைந்துள்ளதால் சீதோஷண நிலை நன்றாகவே இருக்கும். மே முதல் அக்டோபர் வரை மேற்கு தொடர்ச்சி மழை பரவலாக பெய்யும்.
இங்கிருந்து முக்கிய பேருந்து நிலையம், ரயில் நிலையம், விமான நிலையங்களுக்கான தொலைவு.
மேற்கோள்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
மூன்று இராச்சியங்கள் (சீனா)
இந்தக் காலப் பகுதியில் இன்றைய சீனாவின் பெரும் பகுதி மூன்று இராச்சியங்களாக இருந்தது. வேய் (Wei, 魏),, சூ (Shu, 蜀), வூ (Wu 吳) என்பவை அவை ஆகும். சீனாவில் மிகவும் கடுமையான போர்கள் நடந்த காலங்களில் இதுவும் ஒன்றாகும்.
இந்தச் சிறு காலப் பகுதி சீன, யப்பானிய, கொரிய, வியட்நாமிய இலக்கியத்தில் ஒரு முக்கிய இடம் வகிக்கிறது. இவற்றுள் மிகவும் அறியப்பட்ட நூல் மூன்று இராச்சியங்களின் கதை (Romance of the Three Kingdoms) ஆகும்.
பகுப்பு:சீன வரலாறு பகுப்பு:சீன அரசமரபுகள்
மெழுகுவர்த்தி மரம்
மெழுகுவர்த்தி மரம் (Parmentiera cereifera) சிறுமரம். இதன் பட்டை கரடுமுரடாக இருக்கும். இதில் இரட்டை அல்லது மூன்று கூட்டிலைகள் உள்ளன. மரத்தின் அடிப்பகுதியிலும், கிளைகளின் தண்டுப் பகுதியிலும் பூக்கள் வருகின்றன. இவைகள மரத்தின் அடிப்பகுதியிலும், கிளைகளிலும் தொங்கிக் கொண்டு இருக்கும். இது ஒன்று முதல் 3 அடி நீளம் இருக்கும். இவற்றில் ஆப்பிள் பழத்தின் வாசனை இருக்கும்.
சிறப்புகள்
இக்காய்கள் பழங்காலத்தில் கடைகளில் மெழுகுவர்த்தி தொங்கவிட்டு விற்பது போன்று இருக்கும். இக்காய்கள் மெழுகுவர்த்தி போன்றே இருக்கும். இதனால் இதை மெழுகுவர்த்தி மரம் என்று அழைக்கிறார்கள்
காணப்படும் பகுதிகள்
இவை மெக்சிகோ மற்றும் பனாமா ஆகிய இடங்களில் வளர்கின்றன. இவற்றில் இரண்டு இனங்கள் மட்டுமே உள்ளன.
மேற்கோள்
பகுப்பு:மரங்கள்
ஓசி டவ்சன்
ஓசி டவ்சன் (Ossie Dawson, பிறப்பு: செப்டம்பர் 1 1919, இறப்பு: திசம்பர் 22 2008), தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 75 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 - 1949 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1919 பிறப்புகள் பகுப்பு:2008 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஹேட்விகர்-பின்சுலெர் சமனிலி
கணிதத்தில், ஹேட்விகர்-பின்சுலெர் சமனிலி (Hadwiger–Finsler inequality) என்பது ஒரு தளத்திலமைந்த முக்கோணம் குறித்த ஒரு வடிவவியல் முடிவாகும்.
முக்கோணத்தின் பக்கங்கள் a, b, c; பரப்பளவு T எனில்:
தொடர்புள்ள சமனிலிகள்
முக்கோணத்தின் பக்க நீளங்கள் a, b, c; பரப்பளவு T எனில்:
வெயிட்சென்பாக்கின் சமனிலியை ஈரோனின் வாய்பாட்டைப் பயன்படுத்தி நிறுவலாம். சமபக்க முக்கோணமாக ( a = b = c) "இருந்தால், இருந்தால் மட்டுமே," இச்சமனிலியின் (W) சமக்குறிக்கான முடிவு உண்மையாக இருக்கும்.
ABCD ஒரு குவிவு நாற்கரம்; அதன் பக்க நீளங்கள் a, b, c, d; பரப்பளவு T எனில்:
இதில்,
நாற்கரம் சதுரமாக இருந்தால் மட்டுமே இதிலுள்ள சமக்குறிக்கான முடிவு உண்மையாக இருக்கும்.
வரலாறு
இச்சமனிலி சுவிட்சர்லாந்தின் கணிதவியலாளர்கள் ஹூயூகோ ஹேட்விகர், பால் பின்சுலெர் ஆகியோரின் பெயரால் அழைக்கப்படுகிறது. அவர்கள் இருவரும் இதனை பின்சுலெர்-ஹேட்விகர் தேற்றத்துடன் சேர்த்து 1937 இல் வெளியிட்டனர். பின்சுலெர்-ஹேட்விகர் தேற்றம் இரு சதுரங்களுடன் ஒரு உச்சியைப் பகிரும் மற்றொரு சதுரத்தை தருவித்தல் பற்றியதாகும்.
வெளியிணைப்புகள்
பகுப்பு:முக்கோணச் சமனிலிகள்
ஆவினங்குடி விஸ்வநாதசுவாமி கோயில்
ஆவினங்குடி விஸ்வநாதசுவாமி கோயில் தமிழ்நாட்டில் கடலூர் மாவட்டம், ஆவினங்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாத சுவாமி, விசாலாட்சி சன்னதிகளும், அருள்மிக விநாயகர் முருகன் நவகிரகம், சண்டிகேஸ்வரர், துர்க்கை. உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாரங் சென்னை
சாரங்க் சென்னை, இந்திய தொழில்நுட்பக் கழகம் சென்னையில் ஆண்டுதோறும் சனவரி மாதக்கடைசி வாரத்தில் மாணவர்களால் நடத்தப்பெறும் கலைவிழாவாகும். கல்லூரிகளிடையே புகழ்பெற்று வரும் இவ்விழாவிற்கு கடந்த ஆண்டு நாட்டின் பல்வேறு கல்லூரிகளிலிருந்து 20,000க்கும் கூடுதலான மாணவர்கள் பங்கெடுக்கின்றனர். இதன் அலுவல்முறை இணையதளம் 2010 ஆண்டிற்கான நிகழ்ச்சிகளை பட்டியலிடுகிறது.
இது முன்னர் மார்டி கிரா ('Mardi Gras') என்ற செர்மானிய பெயரில் அழைக்கப்பட்டது.உலக அளவில் அறியப்பட்டபின்,பிற நாட்டு கலைநிகழ்ச்சிகளுடன் குழப்பம் வராதிருக்க இந்தப் பெயர் சூட்டப்பட்டது.இவ்விழாவின்போது பல போட்டிகள்,பயிலரங்குகள்,கண்காட்சிகள்,கலைநிகழ்ச்சிகள் மற்றும் விளையாட்டுகள் நடத்தப்படுகின்றன.இ.தொ.க சென்னையின் பசுமையான சூழலில் நடைபெறும் இந்நிகழ்ச்சிகளைக் காணவும் பங்கேற்கவும் பெரும் உற்சாகம் காணப்படுகிறது.
கலைநிகழ்ச்சிகள்
ஐந்து நாட்கள் நடைபெறும் இவ்விழாவின்போது ஏற்பாடு செய்யப்படும் தொழில்முறை கலைநிகழ்ச்சிகளும் பொதுமக்களிடையே பெரும் வரவேற்பைப் பெற்றுள்ளன.செவ்விசை இரவு, மெல்லிசை மற்றும் திரையிசை இரவுகள்,மேற்கத்திய ராக் இசை இரவு என பல்வேறு வகையிலான இசைநிகழ்ச்சிகளும் நடன நிகழ்ச்சிகளும் போட்டியாளர்களுக்கு மாற்றாகவும் அமைகிறது.முந்தைய ஆண்டுகளில் உரியா ஹெப்,பரிக்கிரமா,லக்கி அலி, கே கே,கார்த்திக்,ஸ்ட்ரிங்க்ஸ்,க்ளோபல் ரிதம்ஸ்,மிண்டா,உஸ்தாத் பிஸ்மில்லா கான்,உஸ்தாத் சாகீர் உசைன் போன்றவர்கள் பங்கு பெற்றுள்ளனர்.
மேற்கோள்கள்
பகுப்பு:கலைவிழாக்கள் பகுப்பு:இந்திய தொழில்நுட்பக் கழகங்கள்
ஐக்கிய இராச்சியத்தின் அரசர்
ஐக்கிய இராச்சியத்தின் மன்னர் (monarchy of the United Kingdom) (பொதுவாக  பிரித்தானிய அரசர்) ஐக்கிய இராச்சியம்,  கடல்கடந்த மண்டலங்களின் அரசமைப்புகள் ஆகியவற்றின் மன்னர் ஆவார். பாலினத்தைப் பொறுத்து பட்டப்பெயராக அரசர் அல்லது அரசி என்பது அமையும். அரசர் சார்லசு III பிரித்தானிய அரசராக 8 செப்டம்பர் 2022 இல் பதவி ஏற்றார். அரசரும் பிரித்தானிய அரசக் குடும்பத்தினரும் பல்வேறு அலுவல்முறை, விழாக்காலங்களில் சார்பாளர், பேராண்மைக் கடமைகளை ஆற்றுகின்றனர். அரசர் நாட்டின் அரசமைப்புத் தலைவராக இருப்பதால் எச்சார்புமிலா விழாக்களில் மட்டுமே பங்கேற்கிறார். பிரித்தானிய அரசு வழங்கும் பல்வேறு விருதுகளையும் பதக்கங்களையும் வழங்குவதோடு நாட்டின் பிரதமரை நியமிப்பது போன்ற பணிகளையும் ஆற்றுகிறார். வழமைப்படி இவரே நாட்டின் படைத்துறை தலைமைத் தளபதியும் ஆவார். ஐக்கிய இராச்சியத்தின் முறையான செயல்பாட்டு அதிகாரம் மன்னரின் விருப்பப்படி இருப்பினும் நாடாளுமன்றத்தில் இயற்றப்படும் சட்டங்களுக்குட்பட்டும் வழக்கங்களுக்கும் முன்னுதாரங்களுக்கும் கட்டுப்பட்டே  இவற்றைச் செய்ய முடியும்.
மறுமணம்
ஆண் ஒருவர் அல்லது பெண் ஒருத்தி ஏற்கனவே திருமணம் செய்து, ஏதாவது ஒரு காரணத்தினால் தங்கள் இணையை இழந்திருந்தால் அல்லது இணையால் கைவிடப்பட்ட நிலையில் மீண்டும் திருமணம் செய்து கொள்ளும் நிகழ்வு மறுமணம் என்று அழைக்கப்படுகிறது. இந்த மறுமணத்தைச் சில சமயங்கள் ஆதரிக்கின்றன. சில சமயங்கள் மறுக்கின்றன.
ஐக்கிய இராச்சியத்தின் அரசர்
வெளி இணைப்புகள்
பகுப்பு:பிரித்தானியப் பேரரசு பகுப்பு:இராச்சியங்கள் பகுப்பு:ஐக்கிய இராச்சியத்தின் அரசர்கள்
மறுமணம்
பகுப்பு:சமூகம் பகுப்பு:திருமணம்
இபே
இபே அல்லது ஈபே (Ebay) என்பது ஒரு வலைவழி வணிக நிறுமம் ஆகும். இதுவே உலகிலே பலதரப்பட்ட பொருட்களுக்கான மிகப்பெரிய இணையச் சந்தை. ஒரு நபர் இபேயில் பெருட்களை விற்கவும் வாங்கவும் முடியும். பொருட்கள் வலைவழி ஏலம் மூலம் வாங்கி விற்கப்படுகின்றன. இதற்கான வழங்கிகளை நிறுவி பராமரிப்பதுடன் பொருட்களை விற்க இபே ஒரு சிறிய கட்டணைத்தை அறவிடுகிறது.
மேற்கோள்கள்
பகுப்பு:மின் வணிகம் பகுப்பு:1995 நிறுவனங்கள் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள்
எம். பலகல்ல
''' எம். பலகல்ல' (M. Balagalla''), பிறப்பு: மார்ச்சு 19 1978, இலங்கை களுத்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996/97 பருவ ஆண்டுகளில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
சுலோச்சனா டோங்ரே
சுலோச்சனபாய் தோங்ரே (Sulochana Dongre) என்றும் அழைக்கப்படும் சுலோச்சனாபாய் தோங்ரே ஓர் இந்திய சமூகஆர்வலரும், பெண்ணியவாதியுமாவார். தலித் சாதியைச் சேர்ந்த இவர், பிறப்பு கட்டுப்பாடு மற்றும் பெண் விடுதலைக்கான முக்கிய வழக்கறிஞராக இருந்தார்.
சுயசரிதை
1930 கள் மற்றும் 40 களில், தோங்ரே பெண் விடுதலையின் குறிப்பிடத்தக்க வழக்கறிஞராக ஆனார். ஆரம்பத்தில் அரசு சார்பற்ற அமைப்பான அகில இந்திய மகளிர் காங்கிரசுடன் இணைந்த இவர் - பிற தலித் தலைவர்களுடன் சேர்ந்து - உயர் சாதியினரால் பெரிதும் ஆதிக்கம் செலுத்துவதாக உணர்ந்து அங்கிருந்து விலகிவிட்டார். பின்னர், இவர் அகில இந்திய தாழ்த்தப்பட்ட வகுப்பு பெண்கள் காங்கிரஸின் தலைவராவார். மேலும் 1942இல் காங்கிரசால் நடத்தப்பட்ட ஒரு பெரிய அளவிலான மாநாட்டிற்குத் தலைமை தாங்கினார். அதே ஆண்டு, நாக்பூரில் நடந்த அகில இந்திய பட்டியல் சாதி கூட்டமைப்பு கூட்டத்தின் பெண்கள் மாநாட்டில் தோங்ரே (சாந்தாபாய் தானியுடன்) 25,000 பெண்கள் கூட்டத்தின் முன் பேசினார். இந்திய விடுதலைக்கு முன் உருவான கடைசி தலித் பெண்ணியக் குழுவான தலித் மஹிலா கூட்டமைப்புக்கும் தலைமை தாங்கினார்.
குறிப்பிடத்தக்க வகையில், பிறப்பு கட்டுப்பாட்டுக்கு நாடு தழுவிய அணுகலை அழைத்த முதல் இந்தியத் தலைவர் தோங்ரே என்று சில ஆதாரங்கள் விவரிக்கின்றன. இது அவர் ஆதரித்த ஒரு நடவடிக்கையாகும்.
தலித் சமூகத்தைச் சேர்ந்த ஒரு மராத்திய எழுத்தாளர் ஊர்மிளா பவார் எழுதிய வீ ஆல்ஸோ மேட் ஹிஸ்டரி எனும் அம்பேத்கரிய இயக்கத்தில் பங்கேற்ற பெண்களை ஆவணப்படுத்தப்பட்ட நூலில் இவரது சுயசரிதையை எழுதியுள்ளார்.
வோனோபோ
வோனோபோ (WoNoBo) என்பது கூகிள் நிறுவனத்தின் ஸ்ட்ரீட் வியூ எனப்படும் வீதிப்பார்வை வரைப்படம் போன்று ஜெனிசியஸ் இன்டர்னேசனல் நிறுவனம் இந்தியாவிற்கு வழங்கியுள்ள வீதிப்பார்வை வரைப்படம் ஆகும். இந்த வரைபடத்தை மும்பை நகரத்திலுள்ள ஜெனிசியஸ் நிறுவனம், wonobo.com என்ற இணையதளத்தில் அறிமுகப்படுத்தியுள்ளது.
மேற்கோள்கள்
பகுப்பு:வரைபடங்கள்
கலட்சு சுழல் கரணப் புறா
கலட்சு சுழல் கரணப் புறா அல்லது கலடி சுழல் கரணப் புறா என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. கலட்சு கரணப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை ருமேனியாவின், கலடி மாகாணத்தில் உருவாயின. இவற்றின் வான் சாகசம் காரணமாக ஜெர்மனி, நெதர்லாந்து மற்றும் பெல்ஜியத்தில் பிரபலமான இனமாக உள்ளன. இவற்றின் வான் சாகசங்கள் கீழை சுழல் கரணப் புறா மற்றும் பர்மிங்கம் சுழல் கர்ணப் புறாக்களுக்கு இணையாக உள்ளன.
மேற்கோள்கள்
பகுப்பு:புறாக்கள்
வரதவிநாயகர்
வெளி இணைப்பு
பகுப்பு:மகாராட்டிர அஷ்ட விநாயகர் கோயில்கள்  பகுப்பு:பிள்ளையார் கோயில்கள் பகுப்பு:மகாராட்டிர இந்துக் கோயில்கள் பகுப்பு:ராய்கட் மாவட்டம்
ஜார்விஸ் தீவு
thumb|right|260px|ஜார்விஸ் தீவின் [[நாசாபடம்; கிழக்கு முனையின் அப்புறம் ஆழ்ந்துள்ள பவளப்பாறைகளை காணவும்.]] ஜார்விஸ் தீவு(Jarvis Island)(பங்கர் தீவு என முன்பு அறியப்பட்டது) ஐக்கிய அமெரிக்காவின் ஆளுமையில் உள்ள தீவு ஆகும். இத்தீவில் வாழ்பவர் எவருமிலர். அமெரிக்காவின் அருகாமையில் உள்ள எவருமில்லா தீவுகளில் இதுவும் ஒன்று. 4.5 ச.கி.மீ (1.75 ச.மைல்) பரப்பளவே கொண்ட பவளப்பாறைகளால் ஆன இத்தீவு,தென் பசிபிக் பெருங்கடலில் ஹவாய் மற்றும் குக் தீவுகளுக்கிடையே அமைந்துள்ளது.
குறிப்பு
பகுப்பு:ஐக்கிய அமெரிக்க அரசியல் பிரிவுகள் பகுப்பு:பவளத்தீவுகள்
அக்கறை (அமைப்பு)
அக்கறை என்பது தமிழ்நாட்டில் உள்ள ஓர் அமைப்பு. இது பத்திரிகையாளர்கள், இதழாளர்கள், எழுத்தாளர்கள், திரைக் கலைஞர்கள், நாடகக் கலைஞர்கள், ஆன்மிக அன்பர்கள், சமூக சேவகர்கள் எனப் பலதரப்பட்ட மனிதர்களும் கூடிக் கருத்துப் பறிமாற்றம் செய்யும் ஓர் அமைப்பாகும். இந்த அமைப்பின் கூட்டங்களில் கலந்து கொள்ளும் ஒவ்வொருவரும் தங்களுக்கு ஏற்பட்ட சுவாரசியமான அனுபவங்களை ஐந்து மணித்துளிகளுக்குள் பகிர்ந்து கொள்கின்றனர். தமிழ் வாசகர்களிடையே மிகவும் பிரபலமான "அப்புசாமியையும், சீதாப்பாட்டியையும்" வடிவமைத்தவரும், குமுதம் "அரசு" பதில்கள் தருபவரில் ஒருவருமான ஜ. ரா. சுந்தரேசன் என்ற பாக்கியம் ராமசுவாமி ஒவ்வொரு மாதமும் மூன்றாம் சனிக்கிழமை அக்கறை கூட்டங்களை நிகழ்த்தி வருகின்றார்.
உறுப்பினர்கள்
எழுத்தாளர்கள் ராணி மைந்தன், ஜே.எஸ்.ராகவன், அறந்தை மணியன், நகுபோலியன், இனியவன், லேனா தமிழ்வாணன், பி.எஸ்.ரங்கநாதன் (கடுகு-அகஸ்தியன்), திருப்பூர் கிருஷ்ணன், வாதூலன், தூர்தர்ஷன் நடராஜன், மானஸா (எஸ்.சந்திரமௌலி), விஸ்வபாலா (பாலா விஸ்வநாதன்), காந்தலக்ஷ்மி சந்திரமௌலி, சியாமளா சுவாமிநாதன், மெலட்டூர் நடராஜன், இசைக்கலைஞர்கள் கௌசல்யா சிவக்குமார், நகைச்சுவை நடிகர் எஸ். வி. சேகர், நாடக நடிகர்கள் குருகுலம் எம்.பி.மூர்த்தி, பம்பாய் கண்ணன், திரைப்படத் தயாரிப்பாளர் கலைமாமணி எஸ்.எம்.உமர், மக்கள் தொடர்பு ஈ.வெ.ரா.மோகன் ஆகியோர் அக்கறை குழுவின் உறுப்பினர்களில் ஒரு சிலர் ஆவர்.
வெளி இணைப்புகள்
பகுப்பு:தமிழர் அமைப்புகள்
16 ஆம் நூற்றாண்டு தமிழ்நூற் பட்டியல்
தமிழ்நாட்டில் 16 ஆம் நூற்றாண்டில் பல புலவர்கள் தோன்றிப் பலநூல்களை இயற்றியுள்ளனர். அவர்கள் அனைவரையும், அவர்கள் இயற்றிய அனைத்து நூல்களையும் உடன்காலப் புலவர்களோடு இணைத்துக் காணும் வகையில் இந்தப் பட்டியல் உருவாக்கப்பட்டுள்ளது. இலக்கியப் பாதையை வரலாற்றுக் கோணத்தில் பார்க்க விரும்பும் ஆய்வாளர்களுக்கு இது உதவியாக அமையும். 16ம் நூற்றாண்டு தமிழ் நூல் உருவாக்கத்தில் ஒரு முக்கிய திருப்புமுனைக் காலப் பகுதி ஆகும். இக் காலத்திலேயே தமிழ் முதல் முதலாக அச்சேறியது. எனினும் பெரும்பான்மைத் தமிழ் சாசனங்களும், நூல்களும் சுவடிகளிலும், செப்பேடுகளிலும், கல்வெட்டுக்களிலுமே எழுதப்படன.
அடிக்குறிப்பு
பகுப்பு:புலவர்கள் பகுப்பு:16 ஆம் நூற்றாண்டுத் தமிழ் நூல்கள்
மட்டக்களப்பு மான்மியம் (ஓர் ஆராய்ச்சி)
மட்டக்களப்பு மான்மியம் (ஓர் ஆராய்ச்சி) என்னும் நூல் மட்டக்களப்பு வரலாற்றைக் கூறும் நூலாகிய மட்டக்களப்பு மான்மியம் பற்றிய சமகால ஆய்வு நூலாகும். மட்டக்களப்பு மான்மியம் கூறும் வரலாற்று ஆய்வு செய்து விபரித்து, மெய்ப்பிப்பது இந்நூலினது சிறப்பம்சமாகும். இது மட்டக்களப்பு மான்மியத்திற்கு விளக்கவுரை போன்று அமைந்துள்ளது. இதில் குறிப்பிடத்தக்க முக்கிய விடயம் என்னவென்றால், வழக்கிழந்துபோன சொற்கள் புதிதாக விளக்கப்பட்டுள்ளன. இது மான்மியத்தையும் மட்டக்களப்பு வரலாற்றையும் இலகுவாக விளங்கிக் கொள்ள வழி செய்கிறது.
சிடிஎம்ஏ
கோட் டிவிஷன் மல்டிபிள் ஆக்சஸ் (சிடிஎம்ஏ ) என்பது பல்வேறு ரேடியோ தொலைதொடர்பு தொழில்நுட்பங்களில் பயன்படுத்தப்படும் ஒரு சேனல் ஆக்சஸ் முறையாகும். சிடிஎம்ஏ முறையை தனது சேனல் ஆக்சஸ் முறையாக பயன்படுத்தும் சிடிஎம்ஏஒன் மற்றும் சிடிஎம்ஏ2000 (இவை பெரும்பாலும் சுருக்கமாக "சிடிஎம்ஏ" என்று குறிப்பிடப்படுகிறது) என்றழைக்கப்படும் மொபைல் போன் தரமுறைகளுடன் இதை குழப்பி கொள்ளக்கூடாது.
ஒரேயொரு தொலைதொடர்பு சேனல் வழியாக, ஒரேசமயத்தில் தகவல்களை அனுப்ப, பல டிரான்ஸ் மீட்டர்களைப் பயன்படுத்த அனுமதிக்கும் நுட்பமானது, டேட்டா தொலை தொடர்பின் அடிப்படை உத்திகளில் ஒன்றாக விளங்குகிறது. இது ஒரு பேண்ட்வித்தை பல ப்ரீகுவன்சிகளில் பல பயனர்கள் பயன்படுத்த அனுமதிக்கிறது. இந்த நுட்பம் தான் மல்டிபிளக்சிங் என்றழைக்கப்படுகிறது. ஒரே பிசிக்கல் சேனல் வழியாக பல பயனர்களை மல்டிபிளக்ஸ் செய்து அனுப்ப ஸ்ப்ரெட்-ஸ்பெக்ட்ரம் தொழில்நுட்பத்தையும், ஒரு பிரத்யேக குறியீட்டு முறையையும் (ஒவ்வொரு டிரான்ஸ்மீட்டருக்கும் ஒரு கோட் வரையறுக்கப்படும்) சிடிஎம்ஏ பயன்படுத்துகிறது. வேறுபாடுகளைக் கூறுவதானால், டைம் டிவிஷன் மல்டிபிள் ஆக்சஸ் (டீடிஎம்ஏ ) அக்சஸ் நேரத்தைப் பகுக்கிறது, ப்ரீகுவன்சி டிவிஷன் மல்டிபிள் ஆக்சஸ் (எப்டிஎம்ஏ ) ப்ரீகுவன்சியாக பகுக்கப்படுகிறது. கடத்தப்பட வேண்டிய தரவுகளை விட மாடுலேஷனுடன் கோட்டிங் செய்யப்பட்ட சிக்னல் பரந்த டேட்டா பேண்ட்விட்தை கொண்டிருக்கும் என்பதால், சிடிஎம்ஏ என்பது "ஸ்ப்ரெட்-ஸ்பெக்ட்ரம்" சிக்னலிங்கின் ஒரு வடிவமாக உள்ளது.
மல்டிபிள் ஆக்சஸில் இருக்கும் பிரச்சனையை ஓர் உவமையோடு சொல்வதானால், ஓர் அறையில் (அதாவது, ஒரு சேனலில்) பலர் ஒருவருக்கொருவர் பேச விரும்புவது போலாகும். குழப்பத்தைத் தவிர்க்க, அவர்கள் தங்களுக்கென பேசுவதற்கு ஒரு கால அளவைத் தேர்ந்தெடுக்கலாம் (அதுதான், டைம் டிவிஷன்), வெவ்வேறு சத்தத்தில் பேசலாம் (அதுதான், ப்ரீகுவன்சி டிவிஷன்), அல்லது வெவ்வேறு மொழியில் பேசலாம் (அதுதான், கோட் டிவிஷன்). அந்த கடைசி உதாரணம் தான் சிடிஎம்ஏ -விற்கு உவமை. அதில் ஒரே மொழி பேசும் மக்கள் மட்டும் தங்களுக்குள் புரிந்து கொள்ள முடியும், ஆனால் மற்றவர்களால் புரிந்து கொள்ள முடியாது. அதேபோல, ரேடியோ சிடிஎம்ஏ -வில், ஒவ்வொரு பயனர்கள் குழுவிற்கும் ஒரு பகிர்ந்தளிக்கப்பட்ட குறியீடு அளிக்கப்படும். பல குறியீடுகள் ஒரே சேனலை ஏற்கும், ஆனால் அந்த ஒரு குறிப்பிட்ட குறியீட்டைக் கொண்ட பயனர்கள் மட்டும் தான் ஒருவருக்கு ஒருவர் பேசி கொள்ள முடியும்.
பயன்கள்
thumb|ஒரு சிடிஎம்ஏ மொபைல் போன்
சிடிஎம்ஏ மாடுலேஷனின் வெவ்வேறு படிகள்
சிடிஎம்ஏ என்பது ஒரு ஸ்ப்ரெட் ஸ்பெக்ட்ரம் மல்டிபிள் ஆக்சஸ் நுட்பமாகும். ஸ்ப்ரெட் ஸ்பெக்ட்ரம் நுட்பம் என்பது ஒரே டிரான்ஸ்மிட்டிங் பவரைக் கொண்டு தரவுகளின் பேண்ட்விட்தை ஒரே சீராக பரப்பி விடுகிறது. ஸ்ப்ரெட்டிங் குறியீடு என்பது ஒரு சூடோ-ரேண்டம் குறியீடாகும், பிற செங்குத்தான பல்ஸ் குறியீடுகளைப் போல இல்லாமல் இது ஒரு செங்குத்தான பன்முக பயன்பாட்டைக் கொண்டிருக்கும். சிடிஎம்ஏ -ல் உள்ளேயே உருவாக்கப்படும் குறியீடு, ஒலிபரப்ப வேண்டிய தரவுகளின் வேகத்தை விட அதிகமான வேகத்தில் செயல்படுத்தப்படும். ஒலிபரப்ப வேண்டிய தரவு எளிமையாக, அந்த வேகமான குறியீடுகளோடு XOR (exclusive OR) செய்யப்படும். ஸ்ப்ரெட் ஸ்பெக்ட்ரம் எவ்வாறு உருவாகிறது என்பதை பின்வரும் படத்தில் பார்க்கலாம். T_{b} எனும் பல்ஸ் கால அளவைக் கொண்ட டேட்டா சிக்னல், T_{c} எனும் பல்ஸ் கால அளவைக் கொண்ட குறியீட்டு சிக்னலுடன் சேர்க்கப்படுகிறது. (குறிப்பு: பேண்ட்வித் என்பது 1/T என்பதற்கு நேர்விகிதத்தில் இருக்கும். இதில் T என்பது பிட்டின் கால அளவாகும்). ஆகவே, டேட்டா சிக்னலின் பேண்ட்விட்த் 1/T_{b} ஆகும், ஸ்ப்ரெட் ஸ்பெக்ரம் சிக்னலின் பேண்ட்விட்த் 1/T_{c} ஆகும். T_{b} -ஐ விட T_{c} மிகவும் குறைவு என்பதால், ஸ்ப்ரெட் ஸ்பெக்ட்ரம் சிக்னலின் பேண்ட்விட்த்தானது, நிஜமான சிக்னலின் பேண்ட்விட்த்தை விட மிக அதிகளவில் இருக்கும். T_{b}/T_{c} விகிதம் ஸ்ப்ரெட்டிங் காரணி அல்லது புரோசசிங் கெயின் என்றழைக்கப்படுகிறது, இது ஒரு பேஸ் ஸ்டேஷனால் ஒரே நேரத்தில் பயன்படுத்தப்படும் மொத்த பயனர்களின் அதிகபட்ச எண்ணிக்கையை ஒரு குறிப்பிட்ட அளவிற்கு தீர்மானிக்கிறது.
சிடிஎம்ஏ முறையில் ஒவ்வொரு பயனரும், அவர்களின் சிக்னலை மாடுலேட் செய்ய வெவ்வேறு குறியீட்டைப் பயன்படுத்துகிறார்கள். சிக்னலை மாடுலேட் செய்வதற்கு பயன்படுத்தப்படும் குறியீடுகளைத் தேர்ந்தெடுப்பது, சிடிஎம்ஏ முறைகளின் செயல்திறனில் ஒரு முக்கிய அம்சமாகும். ஒரு குறிப்பிட்ட பயனரின் சிக்னலுக்கும், மற்ற பயனர்களின் சிக்னல்களுக்கும் இடையில் கணிசமான இடைவெளி (good seperation) இருக்கும் போது சிறந்த செயல்திறன் அமைகிறது. குறிப்பிட்ட பயனரால் உருவாக்கப்பட்ட குறியீட்டுடன் பெறப்பட்ட சிக்னலை கோரிலேட்டிங் (correlating) செய்வதன் மூலம் சிக்னல்களுக்கு இடையே கணிசமான இடைவெளியை உருவாக்க முடியும். அந்த குறிப்பிட்ட பயனரின் குறியீட்டுடன் சிக்னல் பொருந்துமேயானால், அந்த கோரிலேஷன் செயல்பாடு அதிகமாக இருக்கும், சிஸ்டத்தினாலும் சிக்னலைப் பிரித்தெடுக்க முடியும். அந்த குறிப்பிட்ட பயனரின் குறியீடு, சிக்னலுடன் முற்றிலும் பொருந்தி இல்லை என்றால் கோரிலேஷன் பூஜ்ஜியத்திற்கு மிக நெருக்கமாக இருக்கும் (இதனால் சிக்னல் நிராகரிக்கப்படும்); இது கிராஸ் கோரிலேஷன் என்று அழைக்கப்படுகிறது. குறியீடு, பூஜ்ஜியமாக இல்லாமல் ஏதோவொரு டைம் ஆப்செட்டில் சிக்னலுடன் கோரிலேட் ஆகும் போது, கோரிலேஷன் பூஜ்ஜியத்திற்கு மிக நெருக்கமாக இருக்கும். இது ஆட்டோ-கோரிலேஷன் என்று குறிக்கப்படுகிறது, இது பல்வழி குறுக்கீட்டை (multi-path interference) நிராகரிக்கப் பயன்பனடுத்தப்படுகிறது.
பொதுவாக, சின்க்ரோனியஸ் (ஆர்த்தோகனல் குறியீடுகள்) மற்றும் அசின்க்ரோனியஸ் (சூடோ-ரேண்டம் குறியீடுகள்) என்கிற இரண்டு அடிப்படை பிரிவுகளை சிடிஎம்ஏ கொண்டிருக்கிறது.
கோட் டிவிஷன் மல்டிபிளக்சிங் (சின்க்ரோனியஸ் சிடிஎம்ஏ)
சின்க்ரோனியஸ் சிடிஎம்ஏ, டேட்டா ஸ்ட்ரிங்குகளைக் குறிக்கும் வெக்டார்களுக்கு இடையில் இருக்கும் ஆர்த்தோகனாலிட்டியின் கணித பண்புகளை வெளிப்படுத்துகிறது. உதாரணமாக, பைனரி ஸ்ட்ரிங் "1011" என்பது வெக்டாரில் (1,0,1,1) என்று குறிக்கப்படும். வெக்டார்களின் அவற்றிற்குரிய காம்பணன்டுகளின் பெருக்குத்தொகையைக் கூட்டி கிடைக்கும் மதிப்பான டாட் புரோடக்டுகளை எடுத்து கொண்டு வெக்டார்கள் பெருக்கப்படுகின்றன. டாட் புரோடக்ட் பூஜ்ஜியமாக இருந்தால், இரண்டு வெக்டார்களும் ஒன்றுக்கு ஒன்று ஆர்தோகனலாக இருப்பதாக கூறப்படும் (குறிப்பு: u=(a,b) மற்றும் v=(c,d) என்றால், டாட் புரோடக்டு u.v = a*c + b*d). டபுள்யூ-சிடிஎம்ஏ எவ்வாறு வேலை செய்கிறது என்பதை புரிந்து கொள்வதற்கும் டாட் புரோடக்டுகளின் சில பண்புகள் உதவுகின்றன. வெக்டார்கள் a மற்றும் b இரண்டும் ஆர்த்தோகனலாக இருந்தால்,
சின்க்ரோனியஸ் சிடிஎம்ஏ-ல் இருக்கும் ஒவ்வொரு பயனர்களும், அவர்களின் சிக்னல்களை மாடுலேட் செய்ய, பிறரின் குறியீடுகளுக்கு ஏற்ப தனக்கென ஒரு குறியீட்டு ஆர்த்தோகனலைப் பயன்படுகிறார்கள். நான்கு பரஸ்பர ஆர்த்தோகனல் டிஜிட்டல் சிக்னலின் ஓர் உதாரணம் இங்கே படத்தில் காட்டப்பட்டிருக்கிறது. ஆர்த்தோகனல் குறியீடுகள் ஒரு கிராஸ்-கோரிலேஷனை பூஜ்ஜியத்திற்கு சமமாக கொண்டிருக்கும். வேறு வார்த்தைகளில் சொல்வதானால், அவை ஒன்றோடு ஒன்று குறுக்கீடு செய்வதில்லை. ஐஎஸ்-95ஐ பொருத்தவரை, வெவ்வேறு பயனர்களைப் பிரிக்கவும், சிக்னலை என்கோடு செய்யவும் 64 பிட் வால்ஷ் குறியீடுகள் பயன்படுத்தப்படுகின்றன. ஒவ்வொரு 64 வால்ஸ் குறியீடுகளும் ஒன்றுக்கொன்று ஆர்த்தோகனலாக இருப்பதால், சிக்னலானது 64 ஆர்த்தோகனல் சிக்னல்களாக பிரிக்கப்படுகிறது. ஒவ்வொரு பயனரின் சிக்னலும் எவ்வாறு என்கோடு மற்றும் டிகோடு செய்யப்படுகிறது என்பதை பின்வரும் உதாரணம் எடுத்துக்காட்டுகிறது.
உதாரணம்:
பரஸ்பரம் ஆர்த்தோகனலாக இருக்கும் ஒரு வெக்டார்களின் தொகுப்புடன் தொடங்குவோம். (பரஸ்பர ஆர்த்தோகனாலிட்டி இருக்க வேண்டும் என்பது நிபந்தனையாக இருந்தாலும் கூட, இந்த வெக்டார்கள் எளிமையாக டிகோடு செய்யும் வகையில் தான் பொதுவாக கட்டமைக்கப்பட்டிருக்கும், உதாரணமாக வால்ஸ் மேட்ரிக்ஸ்களில் நெடுவரிசையிலோ அல்லது குறுக்கு வரிசையிலோ அமைக்கப்பட்டிருக்கும்). ஆர்த்தோகனல் செயல்பாடுகளுக்கான ஓர் உதாரணம் இடது பக்கம் உள்ள படத்தில் காட்டப்பட்டிருக்கிறது. இந்த வெக்டார்கள் தனிப்பட்ட பயனர்களுக்கு ஒதுக்கப்படுகிறது, இவை தான் "குறியீடு", "சிப்பிங் குறியீடு" அல்லது "சிப் குறியீடு" என்றழைக்கப்படுகிறது. சுருக்கமாக கூறுவதற்காக, இந்த உதாரணத்தின் மீதப்பகுதிகளில், குறியீடுகள் (V) வெறும் 2 டிஜிட்டுகளில் மட்டும் பயன்படுத்தப்பட்டுள்ளன.
thumb|left|நான்கு பரஸ்பர செங்கோண டிஜிட்டல் சிக்னலிற்கான ஓர் எடுத்துக்காட்டு
ஒவ்வொரு பயனரும் ஒரு வெவ்வேறு குறியீட்டைக் கொண்டிருப்பார், இதை v என்று வைத்து கொள்வோம். அனுப்பப்பட வேண்டிய டேட்டா, ஒரு டிஜிட்டல் பூஜ்ஜியம் என்றால், உண்மையில் அனுப்பப்படும் பிட்கள் -v ஆக இருக்கும். அனுப்பப்பட வேண்டிய டேட்டா டிஜிட்டல் ஒன்று என்றால், உண்மையில் அனுப்பப்பட்ட பிட்கள் v ஆக இருக்கும். உதாரணமாக, v =(1,-1) என்று கொண்டு, பயனர் அனுப்ப விரும்பும் டேட்டா (1, 0, 1, 1) என்றால், இது (v, –v , v , v ) என்பதைக் குறிக்கிறது, அது பைனரியில் ((1,–1),(–1,1),(1,–1),(1,–1)) என்று கட்டமைக்கப்படுகிறது. இந்த கட்டுரைக்காக, நாம் கட்டமைக்கப்பட்ட வெக்டாரை டிரான்ஸ்மிட் செய்யப்பட்ட வெக்டார் என்று வைத்து கொள்வோம்.
ஒவ்வொரு அனுப்புனரும் வெவ்வேறு, பிரத்யேக வெக்டார் v ஐ கொண்டிருப்பார், இது செட்டிலிருந்து தேர்ந்தெடுக்கப்படும், ஆனால் அனுப்பப்பட்ட வெக்டாரின் கட்டமைப்பு முறை (construction method) ஒரே மாதிரியாக தான் இருக்கும்.
இப்போது, குறுக்கீடுகளின் பிசிக்கல் பண்புகளால், இரண்டு சிக்னல்கள் ஒரு புள்ளியில் ஒரே ஃபேஸில் (phase) இருந்தால், அவை ஒவ்வொரு சிக்னலின் ஆம்ப்ளிட்யூடையும் இரட்டிப்பாக்கி அளிக்கும், ஆனால் அவை ஒரே ஃபேஸில் இல்லாவிட்டால், அவை ஒன்றிலிருந்து ஒன்றை "கழித்து" விட்டு, ஆம்ப்ளிட்யூடுகளின் வித்தியாசமாக இருக்கும் ஒரு சிக்னலைக் கொடுக்கும். டிஜிட்டல் முறையில், இந்த நடவடிக்கை ஒவ்வொரு காம்போனண்டாக, டிரான்ஸ்மிஷன் வெக்டார்களைக் கூட்டுவதன் மூலம், வடிவமைக்கப்படும்.
அனுப்புனர்0, (1,-1) என்ற குறியீட்டையும், (1,0,1,1) என்ற தரவையும் கொண்டிருக்கிறார் என்றும், அனுப்புனர்1, (1,1) என்ற குறியீட்டையும், (0,0,1,1) என்ற தரவையும் கொண்டிருக்கிறார் என்றால், இரண்டு அனுப்புனர்களும் ஒரேநேரத்தில் டிரான்ஸ்மிட் செய்தால், பின்வரும் அட்டவணை குறியீட்டு படிகளை விளக்குகிறது:
ஏனென்றால் சிக்னல்0 மற்றும் சிக்னல்1 இரண்டுமே ஒரேநேரத்தில் காற்றில் டிரான்ஸ்மிட் செய்கிறது, அவை மூல சிக்னலை (raw signal) உருவாக்க ஒன்று சேர்க்கப்படுகின்றன:
(1,–1,–1,1,1,–1,1,–1) + (–1,–1,–1,–1,1,1,1,1) = (0,–2,–2,0,2,0,2,0)
இந்த மூல சிக்னல் (raw signal) ஒரு குறுக்கீடு வடிவம் (interference pattern) என்று அழைக்கப்படுகிறது. பின்னர் ரிசீவரானது, ஏதாவதொரு தெரிந்த அனுப்புனரிடம் இருந்து, அனுப்புனரின் குறியீட்டை, குறுக்கீடு வடிவத்துடன் ஒருங்கிணைப்பதன் மூலம் ஓர் உபயோகமான சிக்னலைப் பிரித்தெடுக்கிறது, பிறகு ரிசீவர் அனுப்புனரின் குறியீடுகளுடன் ஒருங்கிணைக்கிறது. இதை கீழுள்ள அட்டவணை விளக்குகிறது, மேலும் சிக்னல்கள் ஒன்றை ஒன்று குறிக்கிடாமல் எவ்வாறு பிரித்தெடுக்கப்படுகின்றன என்பதையும் இது விளக்குகிறது:
அதன்பிறகு, டிகோடிங் செய்த பின்னர், 0வை விட அதிகமாக இருக்கும் எல்லா மதிப்புகளும் 1ஆகவும், பூஜ்ஜியத்தை விட குறைவான எல்லா மதிப்புகளும் 0மாகவும் மாற்றப்படுகின்றன. உதாரணமாக, டிகோடிங்கிற்கு பிறகு, டேட்டா0 என்பது (2,–2,2,2)ஆக இருக்கும், ஆனால் ரிசீவர் இதை (1,0,1,1) என்று புரிந்து கொள்கிறது.
அசின்க்ரோனியஸ் சிடிஎம்ஏ
மற்றொருபுறம், மொபைலில் இருந்து பேஸ் ஸ்டேஷன் லிங்குகளைத் துல்லியமாக ஒருங்கிணைக்க முடியாது, குறிப்பாக மொபைல் போன்கள் ஓரிடத்தில் இருந்து மற்றொரு இடத்திற்கு நகர்ந்து செல்லும் என்பதால் அவற்றை ஒருங்கிணைப்பது கடினம், ஆகவே இதற்கு சற்றே வித்தியாசமான அணுகுமுறை தேவைப்படுகிறது. முறையற்று ரேண்டம் தொடக்க புள்ளிகளுடன் (arbitrarily random starting points) ஆர்த்தோகனலாக இருக்கும் சிக்னச்சர் சீகுவன்ஸ்களை உருவாக்க கணிதவியல் முறையில் சாத்தியமில்லை என்பதால், அசின்க்ரோனியஸ் சிடிஎம்ஏ சிஸ்டம்களில் "சூடோ-ரேண்டம்" அல்லது "சூடோ-நாய்ஸ்" (PN) சீகுவன்ஸ்கள் பயன்படுத்தப்படுகின்றன. ஒரு பிஎன் குறியீடு என்பது ஒரு பைனரி சீகுவன்ஸ் ஆகும், இது எவ்வித முறைக்குட்பட்டும் தோன்றுவதில்லை, ஆனால் குறிப்பிட்ட ரிசீவர்களால் இவற்றை ஒரு குறிப்பிட்ட வகையில் மீண்டும் உருவாக்கி கொள்ள முடியும். சின்க்ரோனியஸ் சிடிஎம்ஏ -ன் ஆர்த்தோகனல் குறியீடுகள் பயன்படுத்தப்பட்டது (மேலே உள்ள உதாரணத்தில் காட்டப்பட்டுள்ளது) போலவே, அதே முறையில் அசின்க்ரோனியஸ் சிடிஎம்ஏ -ல் பயனர்களின் சிக்னலை என்கோடு மற்றும் டிகோடு செய்ய இந்த பிஎன் குறியீடுகள் பயன்படுத்தப்படுகின்றன. இந்த பிஎன் சீகுவன்ஸ்கள் கணிப்பியலின் அடிப்படையில் கோரிலேட் ஆகியிருக்காது, மேலும் பல பிஎன் சீகுவன்ஸ்களின் கூட்டு எண்ணிக்கையானது, மல்டிபிள் ஆக்சஸ் குறுக்கீட்டை (Multiple Access Interference - MAI)உண்டாக்கும், அது காசியன் நாய்ஸ் செயல்முறையால் தோராயமாக கணிக்கப்படுகிறது (புள்ளிவிபரவியலில் இருக்கும் "சென்ட்ரல் லிமிட் தத்துவத்தைப்" பயன்படுத்துகிறது). எல்லா பயனர்களின் சிக்னல்களும் ஒரே பவர் அளவில் பெறப்பட்டால், பின்னர் MAI -ன் மாற்றங்கள் (உதாரணமாக, நாய்ஸ் பவர்) பயனர்களின் எண்ணிக்கைக்கு ஏற்ப நேர்விகிதத்தில் அதிகரிக்கின்றன. வேறு வார்த்தைகளில் கூறுவதானால், சின்க்ரோனியஸ் சிடிஎம்ஏ போலில்லாமல், தேவையான ஒரு பயனரின் சிக்னலுக்கு பிற பயனர்களின் சிக்னல்கள் தேவையற்ற நாய்ஸாக அமைந்து விடுகின்றன, மேலும் பயனர்களின் எண்ணிக்கைக்கு ஏற்ப தேவையான சிக்னலுடன் இவை நேர்விகிதத்தில் லேசாக குறுக்கீடுகளை (interfere) உருவாக்குகின்றன.
தேவையற்ற சிக்னல்களை ரிசீவர்கள் பகுதியாக பிரித்தெடுக்க அனுமதிக்கும் வகையில், எல்லா வகையான சிடிஎம்ஏ -க்களும் ஸ்ப்ரெட் ஸ்பெக்ட்ரம் புரோசஸ் கெயினை பயன்படுத்துகின்றன. குறிப்பிட்ட பிஎன் சீகுவன்ஸ் (குறியீடு) உடன் என்கோடு செய்யப்பட்ட சிக்னல்கள் பெறப்படுகின்றன, இருப்பினும் குறைந்த புரோசஸ் கெயினினால் வெவ்வேறு குறியீடுகளுடனான சிக்னல்கள் (அல்லது ஒரேமாதிரியான குறியீடு, ஆனால் வெவ்வேறு டைமிங் ஆப்செட்டுடன்) பரவலான இரைச்சலாக உருவாகி விடுகின்றன.
பிற நுட்பங்களோடு ஒப்பிடும் போது, அசின்க்ரோனியஸ் சிடிஎம்ஏ -ல் உள்ள பயன்கள்:
1. பிக்சட் ப்ரீகுவன்சி ஸ்பெக்ட்ரமின் முழுமையான நடைமுறை பயன்பாடு